  Майя Бывальцева Удмуртиысь Каракулино ёросысь «Усть-Бельск» инкуазь парклэн интывылаз куинь музъем кесэгъёсты пыртӥзы. Со сярысь пуктэтэз элькун кивалтэт юнматӥз. «Биологияя но вылтусъя пӧртэмлыкез, Удмурт Элькунлэн Горд книгаяз пыртэм шер пумиськылӥсь но бырон калэ вуэм будосъёсты но пӧйшуръёсты утён вылысь», — верамын ужкагазын. Парклэн интывылаз 30,6 квадрат метр пыртӥзы. Табере солэн огъя быдӟалаез 4 сюрс 785 гектар луэ. Тодэ вайытом, «Усть-Бельск» паркез Удмуртиын 2001-тӥ кылдытӥзы. Отын «Горд книгае» пыртэм 18 пӧртэм будосъёс, 3 пӧртэм чорыгъёс, 22 пӧртэм тылобурдоос пусъемын. Пусъёмы, утёно интывылэз будэтыны малпазы Экологилэн арез кутскон азьын, Росси кивалтэтлэн пуктэмезъя со 2017-тӥ арын луоз. 2016-тӥ арын Каракулиноын тӧдьы быжо ӧрӟилы синпелет пуктӥзы, со «Усть-Бельсклэн» тодметэз луэ. Тегъёс: Мерлык Каракулино Удмуртия кивалтэт инкуазь  